SASKAŅOTS:

Daugavpils pilsētas pašvaldības

iestādes “Sociālais dienests” vadītāja p.i.

\_\_\_\_\_\_\_\_\_\_\_\_\_\_\_\_\_\_\_ p.i. M.Germane

# Daugavpilī, 2017.gada 22.jūnijā

ZIŅOJUMS Nr. 2.-7.1./15

# Daugavpils pilsētas pašvaldības iestāde “Sociālais dienests”

# uzaicina potenciālos pretendentus piedalīties aptaujā par līguma piešķiršanas tiesībām

# **“ “Drošības pogas” pakalpojuma sniegšana”**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils pilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Sociālo pakalpojumu nodaļas Sociālo pakalpojumu organizēšanas un sociālā darba sektora personām ar invaliditāti un veciem ļaudīm vecākā sociālā darbiniece Ludmila Krasņikova, mob. t. 29554510, talr. 65440921 |
| **Faksa nr.** | 654 40930 |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 16.00  |

1. **Paredzamā kopējā līgumcena:** līdz EUR 6120.00.
2. **Zemsliekšņa iepirkuma nepieciešamības apzināšanās datums:** 06.06.2017.
3. **Līguma izpildes termiņš:** 1 gads.
4. **Nosacījumi pretendenta dalībai aptaujā**
5. Pretendents ir reģistrēts Latvijas Republikas Uzņēmumu reģistrā un Pārtikas un veterinārajā dienestā.
6. Pretendentam ir pieredze tehniskajā specifikācijā minētā pakalpojuma sniegšanā.
7. **Pasūtītājs izslēdz pretendentu no dalības procedūrā jebkurā no šādiem gadījumiem:**
8. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
9. kandidāts vai pretendents ir sniedzis nepatiesu informāciju vai vispār nav sniedzis pieprasīto informāciju;
10. kandidāts nav iesniedzis uzaicinājuma 7.punktā pieprasītos dokumentus;
11. pretendenta piedāvājums neatbilst šī ziņojumā minētajam prasībām;
12. pretendenta piedāvātā kopēja līgumcena vai līgumcena par vienu ēdināšanas reizi pārsniedz paredzamo līmeni.
13. **Pretendentu iesniedzamie dokumenti dalībai aptaujā:**
14. Pretendenta **pieteikums/finanšu piedāvājums** dalībai aptaujā, kas sagatavots atbilstoši 1.pielikumā norādītajai formai (*oriģināls*).
15. Pretendenta iesniegta informācija par Pretendenta veiktajām līdzīgu preču piegādēm un sniegtajiem pakalpojumiem (brīvā formā).
16. **Piedāvājuma izvēles kritērijs:** piedāvājums ar viszemāko cenu.
17. **Informācija par rezultātiem:** tiks ievietota Daugavpils pilsētas pašvaldības iestādes “Sociālais dienests” mājaslapā [www.soclp.lv](http://www.soclp.lv) .
18. **Piedāvājums iesniedzams:** līdz 2017.gada 7.jūlijam plkst.10:00:

10.1. Daugavpils pilsētas pašvaldības iestādē “Sociālais dienests”, **Vienības iela 8**, 1.kab. (pie sekretāres), Daugavpilī, LV-5401. Piedāvājums jāiesniedz slēgtā aploksnē ar norādi **““Drošības pogas” pakalpojuma sniegšana”**.

10.2. Atsūtot **ar paroli aizsargāto** un ar drošu elektronisko parakstu parakstītu failu-piedāvājumu uz e-pastu socd@socd.lv. Šajā gadījumā pretendents nosūta paroli no faila 2017.gada 7.jūlijā no plkst. 10:00 līdz plkst. 10:30 (uz e-pastu  socd@socd.lv).

**11. Tehniskā specifikācija (apjomi):**

„Drošības pogas” pakalpojums Daugavpils pilsētas pašvaldības iestādes “Sociālais dienests” (turpmāk – Dienests) klientiem tiek nodrošināts saskaņā ar Sociālo pakalpojumu un sociālās palīdzības likumu, Ministru Kabineta 21.04.2008. noteikumiem Nr.288 „Sociālo pakalpojumu un sociālās palīdzības saņemšanas kārtība”, Ministru kabineta 03.06.2003. noteikumiem Nr.291 „Prasības sociālo pakalpojumu sniedzējiem”, Ministru kabineta 20.11.2008. noteikumiem Nr.951 „Kārtība, kādā sociālo pakalpojumu sniedzējs tiek reģistrēts sociālo pakalpojumu sniedzēju reģistrā un izslēgts no tā”, Ministru kabineta 27.05.2013. noteikumiem Nr.275 „Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojumu izmaksas tiek segtas no pašvaldības budžeta” un citiem normatīviem aktiem.

**1. Pakalpojuma mērķis:**

Nodrošināt Dienesta klientiem, kuriem vecuma vai funkcionālo traucējumu dēļ pastāv risks nonākt bezpalīdzības stāvoklī, nepārtrauktas saziņas iespējas, informatīvu atbalstu un palīdzību 24 stundas diennaktī.

**2. Pakalpojuma apjoms:**

Plānotais pakalpojuma apjoms ir līdz **30 klientiem mēnesī**.

**3. Pakalpojuma saturs:**

3.1.Tiek izvērtēta iespēja klientam „Drošības pogas” pakalpojumu nodrošināt ar pieslēgumu analogajam (fiksētajam) sakaru tīklam.

**3.2.** **„Drošības pogas” pieslēgšanas pakalpojumā ietilpst:**

3.2.1. tehniķa vizīte klienta dzīves vietā, t.sk. iekārtas uzstādīšana un traucējumu novēršana;

3.2.2. pakalpojuma darbībai nepieciešamo tālruņa un elektroenerģijas pievadu kontrole un papildināšana, t.sk. instalācijas vadu, savienotāja vai sadalītāja rozešu uzstādīšana atbilstoši pakalpojuma sistēmas ērtas lietošanas prasībām;

3.2.3. pakalpojuma saziņas iekārtas savienojuma pieslēgumu uzstādīšana, pieslēgšana, programmēšana, pārbaude un pielāgošana klienta specifiskajām prasībām un pakalpojumu apjomam, to darbības tehniskā nodrošināšana;

3.2.4. klienta informēšana un apmācība;

3.2.5. pakalpojuma uzsākšana 2 (dienu) dienu laikā pēc Pasūtītāja nosūtījuma saņemšanas.

**4. „Drošības pogas” pakalpojumā ietilpst:**

4.1. „Drošības pogas” saziņas iekārtu nodošana klienta lietošanā uz pakalpojuma sniegšanas laiku;

4.2. „Drošības pogas” centrāles tehniskais nodrošinājums un darbinieku gatavība pieņemt „Drošības pogas” signālu no klienta 24 stundas diennaktī;

4.3. saziņas iekārtas uzraudzība un programmēšana, pārprogrammēšana un tehniskā apkalpošana, tai skaitā, bezmaksas bateriju un stiprinājumu nomaiņa, iekārtas nomaiņa vai remonts tās bojājuma gadījumā, informēšana un palīdzība strāvas zuduma gadījumā;

4.4. klienta apmācību un konsultēšanu par „Drošības pogas” sarunu iekārtas un signālpogas izmantošanu;

4.5. informatīvas un konsultatīvas palīdzības sniegšana gadījumos, kad klients sazinās ar centrāles darbinieku, un palīdzības pasākumu (ātrā palīdzība, ugunsdzēsības un glābšanas dienests, policija u.c.) ierosināšana;

4.6. klientu dzīvesvietas rezerves atslēgu uzglabāšana, ievērojot drošības nosacījumus;

4.7. pēc nepieciešamības izbraukumu brigādes iesaistīšana un palīdzība klientam tā dzīvesvietā.

**5.** **Pakalpojuma sniegšanas nosacījumi**

5.1. Pakalpojuma sniedzējam jānoslēdz atsevišķs līgums ar Dienesta klientu par „Drošības pogas” pakalpojuma nodrošināšanu un samaksu.

5.2. Pakalpojuma sniedzējam jānodrošina atskaišu rēķinu sagatavošana un iesniegšana Dienestā.

5.3. Pakalpojuma sniedzējam jānodrošina kvalitatīva „Drošības poga” pakalpojuma sniegšana klientam.

Ziņojums sagatavots 16.06.2017.

Komisijas priekšsēdētāja: B.Siliņa

Komisijas locekli: T.Jurāne

 L.Gadzāne

 D.Umbraško

 S.Radeviča

 V.Loginovs

 L.Krasņikova

1.pielikums

**PIETEIKUMS PAR PIEDALĪŠANOS APTAUJĀ**

####  ““Drošības pogas” pakalpojuma sniegšana”

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. piesakās piedalīties aptaujā ““Drošības pogas” pakalpojuma sniegšana”;
2. apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma nosacījumus (2.pielikums);
3. apliecina, ka ir iesniedzis tikai patiesu informāciju.
4. apliecina, ka pretendentam ir pieredze minēto pakalpojumu sniegšanā.
5. apliecina, ka piekrīt piedāvājuma kopējas cenas publicēšanai Daugavpils pilsētas pašvaldības iestādes “Sociālais dienests” mājas lapā internetā ([www.soclp.lv](http://www.soclp.lv)).
6. piedāvā veikt “Drošības pogas” pakalpojumu atbilstoši sekojošam piedāvājumam:

pakalpojuma maksa 1 (vienai) personai mēnesī saskaņā ar tehnisko specifikāciju ir:

EUR \_\_\_\_\_\_\_\_\_\_\_\_\_ (*vārdiem*).

Garantējam Jums:

* Veikt pakalpojumu atbilstoši Tehniskajā specifikācijā noteiktajām prasībām un ievērojot spēkā esošos normatīvos aktus.

Mēs apliecinām, ka:

* Nekādā veidā neesam ieinteresēti nevienā citā piedāvājumā, kas iesniegts šajā zemsliekšņa iepirkumā;
* Nav tādu apstākļu, kuri liegtu mums piedalīties zemsliekšņa iepirkumā un izpildīt Tehniskajā specifikācijā norādītās prasības;

Ar šo apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

Apliecina, ka piekrīt piedāvājuma kopējas cenas publicēšanai Daugavpils pilsētas pašvaldības iestādes “Sociālais dienests” mājas lapā internetā (www.soclp.lv)

Saprotam, ka Jums nav pienākums pieņemt kādu no piedāvājumiem, kuru Jūs saņemsiet.

Ar šo mēs apstiprinām, ka Finanšu piedāvājums ir galīgs un netiks mainīts.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

2.pielikums

*Līguma projekts*

**Drošības pogas pakalpojuma līgums**

Daugavpilī, 201\_\_.gada \_\_\_\_.\_\_\_\_\_\_\_\_\_\_

**Daugavpils pilsētas pašvaldības iestāde “Sociālais dienests”**, reģ.Nr.90001998587, Vienības iela 8, Daugavpils, (turpmāk – Dienests) tās vadītājas p.i. **Līvijas Drozdes** personā, kura darbojas uz nolikuma pamata no vienas puses, un

\_\_\_\_\_\_\_\_\_\_, reģ.Nr.\_\_\_\_\_\_\_, juridiskā adrese:\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_ personā, kurš darbojas uz statūtu pamata, (turpmāk – Pakalpojuma sniedzējs) no otras puses, katrs atsevišķi un abi kopā turpmāk saukti Puses,

noslēdz līgumu par sekojošo (turpmāk – līgums):

**I. Līguma priekšmetS**

1. Dienests uzdod un apmaksā, bet Pakalpojuma sniedzējs apņemas ar saviem spēkiem, tehniskiem līdzekļiem un kvalificētu personālu nodrošināt „Drošības pogas” pakalpojumu (turpmāk – Pakalpojums) Dienesta klientiem (turpmāk – Klienti), viņu dzīvesvietā saskaņā ar tehnisko specifikāciju (1.pielikums) un līguma par “Drošības pogas” pakalpojuma sniegšanu klientiem nosacījumiem (2.pielikums).
2. Plānotais Pakalpojuma apjoms ir ne vairāk kā 30 (trīsdesmit) Klienti mēnesī.

**II. LĪGUMA SUMMA NORĒĶINU KĀRTĪBA**

1. Kopējā līguma summa par kuru tiek slēgts līgums ir līdz **EUR 6120,00 (seši tūkstoši viens simts divdesmit *euro* un 00 centi)**. Pievienotas vērtības nodoklis tiks aprēķināts saskaņā ar Latvijas Republikā spēkā esošo likumdošanu.
2. Maksa par pakalpojumu norādama Pakalpojuma sniedzēja noslēgtajā līgumā ar Klientu.
3. Dienesta centralizētā grāmatvedība veic samaksu par iepriekšējā mēnesī saņemto Pakalpojumu saskaņā ar iesniegto rēķinu 10 (desmit) darba dienu laikā pēc rēķina saņemšanas. Rēķins jāiesniedz par iepriekšējo mēnesi līdz kārtējā mēneša 10.datumam.
4. Līguma izpildes laikā noteiktā cena paliek nemainīga.
5. Ja Klients Pakalpojumu saņem nepilnu mēnesi, tad maksa aprēķināma proporcionāli dienu skaitam, kad Klients Pakalpojumu saņēmis.
6. Samaksa par Pakalpojuma sniedzēja sniegto Pakalpojumu atzīstama par izdarītu ar dienu, kad Dienesta centralizētā grāmatvedība veikusi naudas pārskaitījumu pēc iesniegtā rēķina uz Pakalpojuma sniedzēja norēķinu kontu.

**III. PUŠU PIENĀKUMI**

1. **Pakalpojumu sniedzēja pienākumi:**
	1. 2 (divu) darba dienu laikā pēc Dienesta lēmuma par pakalpojuma piešķiršanu saņemšanas noslēgt līgumu ar Klientu un uzsākt sniegt Pakalpojumu Klientam Dienesta lēmumā par pakalpojuma piešķiršanu un tehniskajā specifikācijā noteiktajā apjomā;
	2. pēc 10.1.punktā minētā līguma noslēgšanas tā kopiju 5 (piecu) darba dienu laikā iesniegt Dienesta pilnvarotajai personai.
	3. izveidot Klienta lietu, kurā iekļaut vismaz šādus dokumentus:
		1. Dienesta lēmumu par Pakalpojuma piešķiršanu;
		2. līgumu ar Klientu;
		3. citus dokumentus, kuri saistīti ar Pakalpojuma sniegšanu.
	4. Līdz katra mēneša 15.datumam sagatavot un iesniegt Dienestā pārskatu (2.pielikums) par konkrēta Klienta komunikāciju Pakalpojuma izmantošanas laikā, norādot saziņas apjomu, laiku un iemeslus, kā arī izbraukumu brigādes iesaistīšanu un informāciju par veiktajām darbībām. Pārskatu pēc saskaņošanas paraksta abu Pušu atbildīgi darbinieki;
	5. informēt Dienestu par apstākļiem, kuri ierobežo vai izslēdz iespēju sniegt Pakalpojumu konkrētam Klientam, kā arī kopumā par Klientu izteiktajām vēlmēm un ieteikumiem;
	6. nodrošināt sniegtā Pakalpojuma apjoma pārsniegšanu, ja tas nepieciešams Klienta dzīvības glābšanai. Par šādu gadījumu nekavējoties informēt Dienestu;
	7. nekavējoties, bet ne vēlāk kā nākamajā darba dienā pēc konstatēšanas, paziņot Dienestam par apstākļiem, kuri traucē/apgrūtina kvalitatīvi sniegt Pakalpojumu, t.sk. par Klienta izbraukšanu no dzīvesvietas vai Klienta nāvi;
	8. Pakalpojumu Klientam sniedz tikai Pakalpojuma sniedzēja darbinieks, pie Klienta ierodoties personiski un uzrādot darba apliecību (aizliegts ņemt līdzi pie Klienta nepiederošas personas);
	9. Klienta un Pakalpojuma sniedzēja darbinieka psiholoģiskas nesaderības gadījumā nekavējoties pēc Klienta un/vai Dienesta pieprasījuma saņemšanas norīkot citu darbinieku Pakalpojuma sniegšanai;
	10. ievērot konfidencialitāti un personas datu aizsardzību saskaņā ar normatīvo aktu prasībām;
	11. Pakalpojuma sniegšanai nodarbināt darbiniekus, kuru izglītība, prasmes un iemaņas atbilst Latvijas Republikas normatīvo aktu prasībām un kuriem ir psiholoģiska saderība ar Klientu;
	12. pēc Dienesta pieprasījuma sniegt Pārvaldei informāciju un dokumentus par saistību izpildi;
	13. pildot ar līgumu uzņemtās saistības, ievērot darba drošības, ugunsdrošības, sanitāri tehniskās un vides aizsardzības normas;
2. **Pārvaldes pienākumi:**
	1. nodrošināt Pakalpojuma sniegšanai nepieciešamo informāciju;
	2. informēt Pakalpojuma sniedzēju par apstākļiem, kuri var ietekmēt Pakalpojuma sniegšanu;
	3. veikt apmaksu par saņemto Pakalpojumu līgumā noteiktajā termiņā.

**IV. Pušu tiesības**

1. **Dienesta tiesības:**
	1. kontrolēt līguma izpildi un veikt Klientu lietu pārbaudi;
	2. novērtēt Klientu apmierinātību ar sniegto Pakalpojumu;
	3. Klienta un Pakalpojuma sniedzēja norīkotā darbinieka psiholoģiskas nesaderības gadījumā pieprasīt nekavējoties nomainīt darbinieku;
	4. iestājoties apstākļiem, kuri varētu būt par pamatu izmaiņām Pakalpojuma apjomā, atkārtoti izvērt Klienta nepieciešamību pēc Pakalpojuma;
	5. sniegt Pakalpojuma sniedzējam priekšlikumus par Pakalpojuma pilnveidošanu un /vai kvalitātes uzlabošanu.
2. **Pakalpojuma sniedzēja tiesības:**
	1. saņemt visu Pakalpojuma sniegšanai nepieciešamo informāciju no Dienesta;
	2. pārtraukt Pakalpojuma sniegšanu Klientam, par to rakstiski informējot Dienestu, gadījumos, ja:
		1. Klients neievēro „Drošības pogas” saziņas iekārtas un signāla raidītāja tehniskās lietošanas noteikumus;
		2. apmeklējuma reizē tiek konstatēti apstākļi, kad Klienta uzvedības un dzīvesveida ieradumi var būt apdraudoši Pakalpojuma sniedzēja personālam un inventāram;
		3. saņemt līgumā noteikto samaksu par sniegto Pakalpojumu.

**V. LĪGUMA DARBĪBAS LAIKS, TĀ GROZĪŠANAS UN IZBEIGŠANAS KĀRTĪBA**

1. Līgums stājas spēkā ar tā parakstīšanas brīdi, un tā darbības laiks ir 12 mēneši vai līdz brīdim, kad tiek iztērēta līguma 3.punktā noteiktā līgumcena.
2. Līgumu var izbeigt pirms termiņa neatlīdzinot zaudējumus šādos gadījumos:
	1. ja puses savstarpēji vienojas;
	2. Dienests neveic rēķinu apmaksu ilgāk par trīs mēnešiem;
	3. Pakalpojuma sniedzējs pārtrauc darbību vai tiek atzīts par maksātnespējīgu;
	4. Pakalpojuma sniedzējssaskaņā ar normatīvajiem aktiem zaudē tiesības sniegt sociālos pakalpojumus;
	5. otra puse tiek brīdināta mēnesi pirms paredzētā līguma laušanas datuma (šajā gadījumā līguma laušanas iemesls var netikt minēts).

**VI. NOSLĒGUMA JAUTĀJUMI**

1. Dienests par pilnvaroto pārstāvi līguma izpildes laikā nozīmē Ludmilu Krasņikovu, tālrunis \_\_\_\_\_\_\_\_, e-pasts \_\_\_\_\_\_\_\_
2. Pakalpojuma sniedzējs par pilnvaroto pārstāvi līguma izpildes laikā nozīmē \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_\_\_\_\_\_\_\_.
3. Visi strīdi un domstarpības, kas rodas sakarā ar līguma saistību izpildi, izskatāmas Dienesta un Pakalpojuma sniedzējapilnvaroto pārstāvju pārrunu kārtībā, ko fiksē Vienošanās protokolā, bet, ja vienošanās nav panākta, strīdus jautājums nododams izskatīšanai Latvijas Republikas tiesā normatīvajos aktos noteiktajā kārtībā.
4. Atbildes uz rakstiskām pretenzijām jāsniedz rakstveidā ne vēlāk kā 10 (desmit) darba dienu laikā.
5. Jautājumus, kuri nav atrunāti šajā līgumā, Pusesizskata atbilstoši Latvijas Republikas normatīvajiem aktiem.
6. Līgums sastādīts uz \_\_ (\_\_\_) lapām ar pielikumiem, pavisam uz \_\_ (\_\_) lapām 2 (divos) eksemplāros, kas ir identiski un ar vienādu juridisku spēku. Katrai Pusei izsniedzams 1 (viens) līguma eksemplārs.

**VII. Pušu rekvizīti**

|  |  |
| --- | --- |
|  **Daugavpils pilsētas pašvaldības iestāde** **“Sociālais dienests”** Reģ. Nr. 90001998587Vienības iela 8, Daugavpilī, LV - 5401 |  |

\_\_\_\_\_\_\_\_\_\_\_\_\_\_\_\_\_\_\_

L.Drozde

pielikums

Drošības pogas pakalpojuma līgumam

**LĪGUMS**

**par „Drošības poga” pakalpojuma sniegšanu**

 20\_\_\_.gada \_\_\_.\_\_\_\_\_\_\_\_\_\_

Pamatojoties uz Daugavpils pilsētas pašvaldības iestādes “Sociālais dienests” (turpmāk – Dienests) pieņemto lēmumu par klientam piemērota sociālā pakalpojuma veidu un apmēru un pamatojoties uz Dienesta un Pakalpojuma sniedzēja noslēgto Drošības pogas pakalpojuma līgumu (turpmāk – līgums),

\_\_\_\_\_„\_\_\_\_\_\_\_\_\_\_\_\_”\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_, juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ LV-\_\_\_\_ (turpmāk – Pakalpojuma sniedzējs), kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_ pārstāv tā/-s \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds)*, \_\_\_\_\_\_\_\_\_\_\_-\_\_\_\_\_\_\_\_, *(personas kods*)\_\_\_\_\_\_\_\_\_\_\_\_\_\_\_\_\_\_\_\_ *(adrese)* (turpmāk – Klients), no otras puses kopā saukti puses, noslēdz šādu līgumu (turpmāk – līgums):

**I. LĪGUMA PRIEKŠMETS**

1. Pakalpojuma sniedzējs nodrošina Klientam „Drošības poga” pakalpojumu (turpmāk – Pakalpojums) ar Dienestu noslēgtajā līgumā noteiktajā apjomā.

**II. PUŠU TIESĪBAS UN PIENĀKUMI**

1. Pakalpojumu sniedzēja pienākumi:
	1. sniegt pakalpojumu ar Dienestu noslēgtajā līgumā noteiktajā apjomā;
	2. pēc Klienta lūguma izsniegt ar Dienestu noslēgtā līguma kopiju ar pielikumiem;
	3. attiecībās ar Klientu nodrošināt savstarpējās attiecību kultūras, sabiedrībā pieņemto vispārējo uzvedības noteikumu ievērošanu un laipnu un iejūtīgu attieksmi;
	4. sniedzot pakalpojumu, nodrošināt Klienta noteiktās mājas kārtības ievērošanu (smēķēšanas aizliegums u.c.), saudzīgu izturēšanos pret Klienta mantu un racionālu Klienta materiālo resursu izmantošanu;
	5. nodrošināt informācijas par Klientu konfidencialitāti;
	6. 3 (trīs) darba dienu laikā izskatīt Klienta un/vai Dienesta sūdzības par pakalpojuma sniegšanu;
	7. Uzstādīt un pieslēgt centrālei un nodod Klienta lietošanā „Drošības poga” iekārtu, ar rokas vai kulona tipa radio raidītāju, par ko tiek sastādīts pieslēguma protokols, ko paraksta abas puses;
	8. Pakalpojuma sniedzējs garantē „Drošības poga” iekārtas funkcionēšanu, lai to nodrošinātu, Pakalpojuma sniedzējs veic regulāru saziņas iekārtas kontroli. Konstatētie vai Klienta norādītie defekti tiek steidzami, bet ne vēlāk kā 1 (vienas) dienas laikā likvidēti, veicot tehnikas remontu vai nomaiņu;
	9. Klients un/vai tā likumiskais pārstāvis tiek instruēti par „Drošības poga” izmantošanu;
	10. Pakalpojuma sniedzējs šī līguma darbības laikā nodrošina Klientam pastāvīgas (24 st. diennaktī) sazināšanās iespējas un tūlītēju profesionālu reaģēšanu neatliekamās situācijās, atbilstoši šajā līgumā noteiktajam atbildības apjomam;
	11. Pakalpojuma sniedzējs lieto tam glabāšanā nodotās atslēgas tikai īpašos ārkārtas gadījumos, kad ir radusies nepieciešamība iekļūt Klienta dzīvoklī palīdzības sniegšanai. Pakalpojuma sniedzējs apņemas atslēgas glabāt ar kodētiem numuriem slēdzamā drošības seifā;
	12. gadījumā, ja Klients nav izvēlējies iespēju nodot Pakalpojuma sniedzēja uzglabāšanā atslēgu komplektu, bet ir radusies nepieciešamība sniegt neatliekamo palīdzību, Pakalpojuma sniedzējs vai Pakalpojuma sniedzēja izsauktie palīdzības dienesti sniedz palīdzību, Klients ir atbildīgs par zaudējumiem, kas radušies bojājot slēdzeni, durvis, vārtiņus vai pārvarot citus šķēršļus, kas traucēja sniegt palīdzību;
	13. Pakalpojuma sniedzējs informē Klientu par iespējamiem papildus pakalpojumiem.
2. Pakalpojuma sniedzējam ir tiesības atteikties sniegt pakalpojumu, ja Klients atrodas narkotisko, psihotropo vai citu apreibinošu vielu ietekmē un traucē Pakalpojuma sniedzējam pienākumu izpildē.
3. Klienta pienākumi:
	1. nodrošināt Pakalpojuma sniedzēja iekļūšanu savā dzīvesvietā un pieņemt tā sniegto pakalpojumu;
	2. attiecībās ar Pakalpojuma sniedzēju ievērot savstarpējo attiecību kultūru, sabiedrībā pieņemtos vispārējos uzvedības noteikumus;
	3. sniegt Pakalpojumu sniedzējam un Dienestam Pakalpojuma sniegšanai nepieciešamo informāciju;
	4. ar savu parakstu apstiprināt Pakalpojuma saņemšanu Pakalpojuma sniedzēja izbraukuma protokolā;
	5. informēt Pakalpojuma sniedzēju un Dienestu par gadījumiem, ja netiek veikts vai daļēji tiek veikts Dienesta nosūtījumā minētais Pakalpojums un pieprasīt to izpildi pilnā apjomā;
	6. klients apņemas nodrošināt tālruņa pieslēgumu ar standarta kontaktligzdu (ja tiek izmantots pieslēgums analogajam (fiksētajam) sakaru tīklam) un tuvumā esošo 220/230V maiņstrāvas kontaktligzdu. Gadījumā, ja ir nepieciešama kontaktligzdas ierīkošana, tālruņa vai strāvas vadu montāža, to veic atbildīgās institūcijas vai Pakalpojuma sniedzēja pārstāvji. Šīs izmaksas sedz Klients;
	7. saudzīgi izturēties pret Pakalpojuma sniedzēja iekārtu, kas atrodas viņa lietošanā un uzņemas pilnu atbildību, t.sk., materiālo, par tās daļējiem vai pilnīgiem bojājumiem, kas radušies Klienta nepienācīgas lietošanas rezultātā;
	8. Klients nav tiesīgs nodot piešķirto iekārtu trešajai personai bez Pakalpojuma sniedzēja rakstiskas piekrišanas. Zaudējumus, kas saistīti ar nesankcionētu Pakalpojuma sniedzēja izsniegtās iekārtas nodošanu trešajai personai, sedz Klients;
	9. līguma izbeigšanas vai pārtraukšanas gadījumā Klientam, tā tuviniekiem vai pilnvarotai personai ir pienākums atgriezt Pakalpojuma sniedzēja funkcionējošu tā rīcībā nodoto „Drošības pogas” iekārtu;
	10. nekavējoties paziņot Pakalpojuma sniedzējam par jebkurām izmaiņām šajā Līgumā un sniegtajā informācijā, tajā skaitā uzticības personu, ģimenes ārsta, dzīvesvietas, tālruņa numura maiņa, dzīvokļa atslēgu maiņa, slimības utt.;
	11. nekavējoties ziņot Pakalpojuma sniedzējam par „Drošības poga” iekārtas tehniskajiem defektiem;
	12. gadījumā, ja Klients izvēlas saņemt izbraukuma dienesta un rezerves atslēgu uzglabāšanas pakalpojumu, Klients tiek iepazīstināts, un puses paraksta atslēgu saņemšanas/ atgriešanas protokolu.
4. Klienta tiesības:
	1. pieprasīt Pakalpojumu sniedzēja darbinieka nomaiņu;
	2. iesniegt Pakalpojumu sniedzējam un Dienestam sūdzības saistībā ar pakalpojuma sniegšanu.

**III. PAKALPOJUMU MAKSA UN NORĒĶINU KĀRTĪBA**

1. Pakalpojuma apmaksas kopējo summu veido izmaksas par Pakalpojuma kopumu, par kuru Dienests ar Pakalpojuma sniedzēju vienojušās atbilstoši Drošības pogas pakalpojuma līgumam. Par Pakalpojumu maksā Dienests un Pakalpojuma sniedzējam nav prasījuma tiesību pret Klientu par pakalpojuma maksas samaksu.
2. „Drošības poga” pakalpojuma mēneša izmaksas, kas noteiktas Dienesta un Pakalpojuma līgumā, sastāda EUR \_\_\_\_\_ *(\_\_\_\_\_\_).*

**IV. LĪGUMA TERMIŅŠ**

1. Līgums stājas spēkā ar parakstīšanas dienu un spēkā līdz Dienesta nosūtījuma termiņa beigām. Ja Klientam tiek izsniegts jauns nosūtījums, līgums pagarinās līdz jauna nosūtījuma termiņa beigām.
2. Pusēm ir tiesības vienpusēji izbeigt šo līgumu, rakstveidā paziņojot par to otrai pusei (trīsdesmit) dienas iepriekš.
3. Ja Dienests izbeidz līgumu ar Pakalpojuma sniedzēju, tad Pakalpojuma sniedzējam ir pienākums pārtraukt pakalpojuma sniegšanu, rakstveidā brīdinot Klientu un Dienestu par pakalpojuma sniegšanas pārtraukšanu 10 darba dienas iepriekš.

 **V. NOSLĒGUMA JAUTĀJUMI**

1. Strīdi, kas radušies starp Pusēm, izskatāmi tiesā saskaņā ar Latvijas Republikas normatīvajiem aktiem, ja strīdu iepriekš nav izdevies noregulēt savstarpēju sarunu ceļā.
2. Visa iekārta, kas tiek nodota Klienta lietošanā, ir Pakalpojuma sniedzēja īpašums. Iestājoties līguma termiņam vai arī iekārtas nomaiņas gadījumā, iekārta, kas ir tikusi nodota lietošanā Klientam, ir jāatdod atpakaļ Pakalpojuma sniedzējam 14 kalendāro dienu laikā.
3. Pakalpojuma sniedzējs un Klients savstarpēji sniedz viens otram pakalpojuma veikšanai nepieciešamo informāciju, nepieciešamības gadījumā informējot Pārvaldi par nepieciešamo papildus pakalpojumu Klientam.
4. Visi līguma grozījumi ir spēkā tikai tad, ja tie noformēti rakstveidā, ir pušu parakstīti. Līguma grozījumi ar to parakstīšanas brīdi kļūst par šī līguma neatņemamu sastāvdaļu.
5. Līgums ir sastādīts un parakstīts uz \_\_ lapām, divos eksemplāros, pa vienam katrai Pusei.

**PUŠU PARAKSTI UN REKVIZĪTI**

|  |  |
| --- | --- |
| **Daugavpils pilsētas pašvaldības iestāde** **“Sociālais dienests”** Reģ. Nr. 90001998587Vienības iela 8, Daugavpilī, LV - 5401 |  |

\_\_\_\_\_\_\_\_\_\_\_\_\_\_\_\_\_\_\_

L.Drozde